เก็งกำไร 9 หุ้นรสจัด เล่นสั้น-ซื้อสะสมSET ไซด์เวย์ รอผลประชามติอังกฤษ
นักวิเคราะห์มองดัชนีหุ้นไทยผันผวนตามตลาดภูมิภาคก่อนการทำประชามติของอังกฤษ ซึ่งคาดว่าจะรู้ผลการทำประชามติอย่างไม่เป็นทางการในเช้าวันพรุ่งนี้ รวมถึงรอผลวินิจฉัย พรบ.ประชามติว่าจะขัดกฏหมาย รธน. หรือไม่ในวันพุธหน้า การลงทุนเน้นเก็งกำไรระยะสั้นช่วงดัชนีผันผวน หรือซื้อสะสมหุ้นหลักช่วงอ่อนตัว 
23 มิ.ย. 2559

ข่าวหุ้นธุรกิจออนไลน์ รายงาน เช้านี้ ณ เวลา 9.02 น. ค่าเงินบาทอยู่ที่ 35.15 บาทต่อเหรียญ ด้านตลาดหุ้นเอเชียปรับตัวเพิ่มขึ้นเล็กน้อย ขณะที่นักลงทุนยังคงจับตาการลงประชามติของอังกฤษว่าจะออกจากสหภาพยุโรป (EU) หรือไม่ในวันนี้
นักวิเคราะห์มองดัชนีหุ้นไทยผันผวนตามตลาดภูมิภาคก่อนการทำประชามติของอังกฤษ ซึ่งคาดว่าจะรู้ผลการทำประชามติอย่างไม่เป็นทางการในเช้าวันพรุ่งนี้ รวมถึงรอผลวินิจฉัย พรบ.ประชามติว่าจะขัดกฏหมาย รธน. หรือไม่ในวันพุธหน้า การลงทุนเน้นเก็งกำไรระยะสั้นช่วงดัชนีผันผวน หรือซื้อสะสมหุ้นหลักช่วงอ่อนตัว 
หุ้นเด่นเลือก ROBINS-BEAUTY-CPN-GLOBAL-CK-SEAFCO-SAT-KIAT และ WAVE
 
บล.ธนชาต ระบุในบทวิเคราะห์ (23 มิ.ย.) ว่า SET มีแนวโน้ม “ผันผวน” ก่อนการทำประชามติ UK โดยคาดว่าจะรู้ผลการทำประชามติอย่างไม่เป็นทางการตั้งแต่เช้าวันพรุ่งนี้ และผลอย่างเป็นทางการ 13.00 น.วันพรุ่งนี้ ประเมินกรอบ 1,412-1,436 จุด ในกรณีที่ผลการทำประชามติออกมาเป็น “อยู่ต่อ” กระแสเงินทุนจะไหลเข้าสู่สินทรัพย์เสี่ยงอย่างหุ้นอีกครั้ง มองเป้าหมาย 1,460 จุด แต่ถ้าออกมาเป็น “ออก” จากการเป็นสมาชิก EU คาดว่าจะมีแรงขายทำกำไรสินทรัพย์เสี่ยงทั่วโลกระยะสั้นๆ (ซื้อทองคำ และ Asset Funds ในกรณีนี้) ออกมา ขณะที่มองผลกระทบต่อเศรษฐกิจจำกัด เนื่องจากยอดส่งออก-นักท่องเที่ยว-และเงินลงทุนจาก UK ต่ำเพียง 1-3%
พอร์ตหลัก “ซื้อ” Consumption + Infrastructure Plays
1) ระยะกลาง-ยาว แนะนำ “ซื้อ” เมื่อ SET อ่อนตัว เน้นกลุ่มหุ้นที่อิงกับการบริโภค-ลงทุน ภายในประเทศเป็นหลัก อย่าง ROBINS, BEAUTY, CPN, GLOBAL, CK และ SEAFCO
2) ระยะสั้น ”เก็งกำไร” STA คาดกำไรไตรมาส 2/59 ฟื้น ขณะที่ราคายาง SICOM ที่ปรับสูงขึ้น 15% ในช่วง 1 สัปดาห์ที่ผ่านมายังไม่สะท้อนในราคาหุ้น
 
บล.แอพเพิล เวลธ์ ระบุในบทวิเคราะห์ (23 มิ.ย.) ว่า สำหรับตลาดหุ้นไทยคาดยังรอ ศาล รธน. วินิจฉัย พรบ.ประชามติขัดกฏหมาย รธน. หรือไม่ในวันพุธหน้า 29 มิ.ย.กลยุทธ์การลงทุน ประเมินดัชนี SET ยัง Sideway ในกรอบแนวรับ 1,415 แนวต้าน 1,430-1,440 จุด แนะนำเทรดดิ้งตามกรอบการลงทุน
 
บล.กรุงศรี ระบุในบทวิเคราะห์ (23 มิ.ย.) ว่า SET น่าจะยังผันผวนตามทิศทางตลาดหุ้นภูมิภาคและอยู่ในกรอบแคบ 1,415-1,435 จุด โดยเชื่อว่านักลงทุนส่วนใหญ่ชะลอการลงทุนเพื่อรอผลประชามติของอังกฤษวันนี้ (เริ่มลงคะแนนตั้งแต่ บ่าย 1 โมง ถึง 3 ทุ่ม ตามเวลาไทย และคาดจะทราบผลอย่างเร็วเช้าพรุ่งนี้ แต่ถ้ามี exit poll น่าจะทราบเย็นวันนี้)
อย่างไรก็ตามหุ้นขนาดกลางและเล็กจะเป็นกลุ่มนำตลาด ขณะที่กลุ่มหลักอย่างกลุ่มพลังงาน แบงก์และสื่อสาร ยังไม่มีปัจจัยบวกใหม่หนุนนำ นอกจากนี้หุ้นในกลุ่มโรงพยาบาลก็น่าสนใจลงทุนในยามที่ตลาดเป็นลักษณะ Sideways
กลยุทธ์การลงทุนวันนี้ : Selective BUY
หุ้นเก็งกำไรระยะสั้น : SAT (Bottom out รับยอดขายรถยนต์ในประเทศเพิ่มขึ้นเป็นเดือนที่ 2 ติดต่อกัน)
ขณะที่คาดการณ์มุมมองทางเทคนิค กราฟล่าสุดภาพ SET แกว่งตัวระหว่าง MA25 และ MA10 ภาพการฉีกตัวออกจากแนวโน้ม sideway ใหญ่ก่อนหน้ายังแสดงอยู่ แต่สัญญาณกราฟของระยะสั้นอาจอ่อนลงเป็นแนวโน้ม sideway เข้ามาสู่แนว 1,420 หรือ 1,415 ขณะที่ภาพใหญ่ของ SET เป็นภาพขาขึ้นในระยะกลาง
แนวโน้มของตลาดจะเคลื่อนไหวที่กรอบ 1,420-1,425
หุ้นที่เลือกวันนี้มีโอกาสปรับขึ้น แนะนำซื้อเก็งกำไร KIAT และ WAVE